શક્તિ-સ્વરૂપા દેવો તથા કૃષ્ણલીલાના મધુર કાંઠે ગવાતા ગરબામાં મનના ભાવો લયબદ્ધ બની પ્રસરે છે. લોકઢાળમાં સહજપણે મહાકાળી, અંબા, બહુચર અને આશાપુરા જેવી દેવીઓની દિવ્યશક્તિ ગરબામાં સુપેરે ગવાય છે. કેરવા, દાદરા, એકતાલ જેવા તાલોમાં સારંગ, બાગેશ્રી, કાફી કે ખમાજ જેવા રાગોની છાયા રસતરબોળ કરે છે. ઠેક અને ઠેસ સાથે તાળી સાથે એકસરખા વળાંકદાર ઘુમાવ જોઈ યુવકોનું હૃદય પણ રાસ લેતું થઇ જાય છે! તેની સાથે વાદ્યો તાન પુરાવી સહુને ડોલાવે છે.